# Isabel Burdiel Bueno

Isabel Maura Burdiel Bueno coneguda com a Isabel Burdiel (Badajoz, 1958) és una historiadora espanyola, catedràtica de la Universitat de València. Està especialitzada en el segle xix i s'ha interessant també per les relacions entre història i literatura i per les possibilitats de la història biogràfica. En 2011 va rebre el Premio Nacional de Historia per una biografia d'Isabel II convertint-se en la segona dona, després de Carmen Iglesias, a rebre aquest premi.

## Trajectòria

És catedràtica d'Història Contemporània de la Universitat de València i especialista en història política i cultural del liberalisme europeu del segle xix. Té formació anglosaxona -va ampliar estudis a Anglaterra i als Estats Units-.

## Obra

Ha dedicat una part important de la seva obra a la historiografia de les dones i la recerca sobre la construcció d'identitat. Entre les seves primeres publicacions es troben textos com La política de los notables (1987), les edicions crítiques de la Vindicació dels drets de la dona de Mary Wollstonecraft (1994) i el Frankenstein de Mary Shelley (1996), amb estudi introductori, o l'assaig La dama de blanco.
El 2000 va coordinar la publicació de Liberales, agitadores y conspiradores (Espasa-Calpe, 2000) junt amb Manuel Pérez Ledesma, una obra col·lectiva amb diverses biografies de personatges del segle xix espanyol, a més de codirigir gairebé una dècada després l'obra Liberales eminentes (2008).
Va dedicar deu anys a l'estudi de Isabel II i va publicar Isabel II. Una biografía (1830-1904) (Taurus, 2010) per la qual va obtenir el Premio Nacional de Historia de España 2011. Havia publicat un avanç d'aquesta obra sota el títol Isabel II. No se puede reinar inocentemente (Espasa-Calpe, 2004). La recerca va ser realitzada a partir d'arxius privats i documents diplomàtics desclassificats. Burdiel va aconseguir així reconstruir la vida d'una reina sobre la qual sovint havia pesat una imatge caricaturesca i freturosa de base documental. D'altra banda, a més de dilucidar la seva atrafegada vida personal o la seva "desgraciada existència", en la seva biografia aporta novetats substancials a la perspectiva sobre la consolidació de la monarquia constitucional i del règim polític liberal. També va estar encarregada d'una edició de l'àlbum de làmines satíriques Los Borbones en pelota.
En 2015 va publicar La historia biográfica en Europa. Nuevas perspectivas (2015) —junt amb Roy Foster—, any en què també treballava en una biografia de la gallega Emilia Pardo Bazán.

## Publicacions

* La política de los notables, Valencia, Alfonso el Magnánimo, 1987.
* Mary Wollstonecraft. Vindicación de los derechos de la mujer. Edición y estudio crítico, Madrid, Cátedra, 1994.
* Mary Shelley. Frankenstein, o el moderno Prometeo. Edición y estudio crítico, Madrid, Cátedra, 1996.
* Liberales, agitadores y conspiradores. Biografías heterodoxas del siglo XIX español. Edición con Manuel Pérez Ledesma, Madrid, Espasa, 2000.
* Isabel II. No se puede reinar inocentemente, Madrid, Espasa, 2004.
* Liberales eminentes. Edición con Manuel Pérez Ledesma, Madrid, Marcial Pons, 2008.
* Isabel II. Una biografía (1830-1904), Madrid, Taurus, 2010.

## Referències

* 1 2 «Premio Nacional de Historia de España», 01-09-2011. Arxivat de l'original el 2016-04-28. [Consulta: 4 abril 2016].
* 1 2 3 Villena, 2012.
* ↑ Provincias, Las. «La valenciana Isabel Burdiel, Premio Nacional de Historia». [Consulta: 4 abril 2016].
* ↑ «Conferencia Isabel Burdiel en la Biblioteca Valenciana Nicolau Primitiu». [Consulta: 4 abril 2016].
* 1 2 «Isabel Burdiel, Premio Nacional de Historia 2011». [Consulta: 4 abril 2016].
* 1 2 «Isabel Burdiel explica cómo y por qué los historiadores deben leer novela». [Consulta: 4 abril 2016].
* ↑ Álvarez Junco, 2002.
* ↑ Ollero, 2004, p. 251-256.
* ↑ Sierra, 2004, p. 6-8.
* ↑ «Isabel Burdiel, Premio Nacional de Historia 2011 - ABC.es». [Consulta: 4 abril 2016].
* ↑ Burdiel, 2012.
* ↑ Burdiel i Foster, 2015.

## Bibliografia
### Obres i edicions

* Burdiel, Isabel. Isabel II. Una biografía. Madrid: Taurus, 2010. ISBN 978-84-30607952.
* Burdiel, Isabel. Los borbones en pelota. autor «SEM», edición y estudio introductorio de Isabel Burdiel. Institución Fernando el Católico, 2012. ISBN 978-84-9911-196-4.
* La historia biográfica en Europa. Nuevas perspectivas. Institución Fernando el Católico, 2015. ISBN 978-84-9911-337-1.

### Fonts secundàries

* Álvarez Junco, José «El momento de los heterodoxos. Liberales, agitadores y conspiradores. Isabel Burdiel, Manuel Pérez Ledesma. Espasa Calpe, Madrid. 368 págs». Revista de Libros, 2002. ISSN: 1137-2249.
* Blanco, Alda «Review of: Isabel Burdiel, Isabel II: Una biografía (1830-1904)». Bulletin for Spanish and Portuguese Historical Studies. Association for Spanish and Portuguese Historical Studies, 37, 1, 2012, pàg. 195-197. Arxivat de l'original el 2016-03-04. ISSN: 0739-182X [Consulta: 2 juliol 2017].
* La Parra López, Emilio «Isabel Burdiel, Isabel II. Una biografía (1830-1904)». Mélanges de la Casa de Velázquez. Casa de Velázquez, 42, 2, 2012, pàg. 285-289. ISSN: 2173-1306.
* Ollero, José Luis «Burdiel, Isabel: Isabel II No se puede reinar inocentemente, Madrid, ed. Espasa-Calpe, 2004. Dardé, Carlos (dir.): Liberalismo y romanticismo en tiempos de Isabel II (Catálogo de la Exposición, Madrid, marzo-junio 2004), Madrid, Sociedad Estatal de Conmemoraciones Culturales / Ediciones El Viso, 2004. Pérez Garzón, Juan Sisinio (ed.): Isabel II Los espejos de la reina, Madrid, ed. Marcial Pons, 2004.». Historia y Política. Centro de Estudios Políticos y Constitucionales, 12, julio-diciembre 2004, pàg. 251-256.
* Pérez Garzón, Juan Sisinio «Isabel II, una biografía para la reflexión». Revista de Libros, 175-176, 2011, pàg. 13-14. Arxivat de l'original el 2016-03-05. ISSN: 1137-2249 [Consulta: 2 juliol 2017].
* Sierra, María «La extraña suerte biográfica de Isabel II». Revista de Libros, 96, diciembre 2004, pàg. 6-8. Arxivat de l'original el 2015-02-24. ISSN: 1137-2249 [Consulta: 2 juliol 2017].
* Villena, Miguel Ángel «La pasión de Isabel Burdiel por el siglo XIX». El País, 04-02-2012.

## Enllaços externs

* Conferència d'Isabel Burdiel sobre la història de les dones a la Biblioteca Valenciana (2013) Vídeo